Komission asetus (EY) N:o 940/2001, annettu 14 päivänä toukokuuta 2001, yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta annetun asetuksen (ETY) N:o 2282/90 muuttamisesta



Virallinen lehti nro L 132 , 15/05/2001 s. 0014 - 0014



Komission asetus (EY) N:o 940/2001, annettu 14 päivänä toukokuuta 2001, yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta annetun asetuksen (ETY) N:o 2282/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon toimenpiteistä omenien kulutuksen ja käytön lisäämiseksi 7 päivänä toukokuuta 1990 annetun neuvoston asetuksen (ETY) N:o 1195/90(1) ja erityisesti sen 5 artiklan, ottaa huomioon toimenpiteistä sitrushedelmien kulutuksen lisäämiseksi 7 päivänä toukokuuta 1990 annetun neuvoston asetuksen (ETY) N:o 1201/90(2) ja erityisesti sen 4 artiklan, sekä katsoo seuraavaa: (1) Komission asetuksessa (ETY) N:o 2282/90(3), sellaisena kuin se on viimeksi muutettuna asetuksella (EY) N:o 1375/2000(4), määritellään omenien kulutuksen ja käytön sekä sitrushedelmien kulutuksen lisäämiseen tähtäävien toimenpiteiden soveltamista koskevat yksityiskohtaiset säännöt. (2) Komission asetuksessa (ETY) N:o 2282/90 säädetään, että hedelmien ja vihannesten hallintokomitean tarkastuksen jälkeen komissio laatii luettelon hyväksytyistä hakemuksista, joille myönnetään yhteisön rahoitustukea, viimeistään näiden jättämistä seuraavan vuoden 30 päivänä kesäkuuta. (3) Maataloustuotteita koskevista tiedotus- ja menekinedistämistoimista sisämarkkinoilla 19 päivänä joulukuuta 2000 annetun neuvoston asetuksen (EY) N:o 2826/2000(5) 15 artiklan 4 kohdassa säädetään, että asetusten (ETY) N:o 1195/90 ja (ETY) N:o 1201/90 säännöksiä sovelletaan edelleen ohjelmiin, joista on päätetty ennen asetuksen (EY) N:o 2826/2000 soveltamisesta annetun asetuksen voimaantuloa. Soveltamisasetuksen antamisen viivästymisen vuoksi markkinointivuotta 2001/2002 koskevat ohjelmat hyväksyy komissio voimassaolevien säännösten mukaisesti. Eräät jäsenvaltiot eivät pystyneet jättämään hakemuksiaan ennen 31 päivää joulukuuta 2000, koska ne olettivat asetuksen (EY) N:o 2826/2000 soveltamisasetuksen tulevan voimaan vuoden 2001 ensimmäisen vuosipuoliskon aikana. Oikeudenmukaisuuden vuoksi olisi vahvistettava uudelleen määräaika esittämättä jääneiden hakemusten jättämiselle. Myös asetuksen (ETY) N:o 2282/90 5 ja 6 artiklassa säädettyjä eri määräaikoja olisi muutettava markkinointivuoden 2001/2002 osalta. (4) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2282/90 seuraavasti: 1) Muutetaan 5 artikla seuraavasti: a) korvataan 1 kohta seuraavasti: "Tukihakemus on jätettävä toimivaltaiseen elimeen siinä jäsenvaltiossa, jossa ryhmittymän tai vastuussa olevan kumppanin kotipaikka sijaitsee, viimeistään 31 päivänä toukokuuta. Hakemuksessa on oltava kaikki liitteessä II vaadittavat tiedot." b) korvataan 4 kohdan toinen alakohta seuraavasti: "Tiedot, joihin sisältyvät myös hylätyt hakemukset ja hylkäämisen syyt, on toimitettava viimeistään 15 päivänä kesäkuuta." 2) Lisätään 6 artiklan 1 kohtaan seuraavaa: "Komissio laatii kuitenkin mainitun luettelon viimeistään 31 päivänä heinäkuuta 2001 ennen 15 päivää kesäkuuta 2001 jätettyjen hakemusten osalta." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä toukokuuta 2001. Komission puolesta Franz Fischler Komission jäsen (1) EYVL L 119, 11.5.1990, s. 53. (2) EYVL L 119, 11.5.1990, s. 65. (3) EYVL L 205, 3.8.1990, s. 8. (4) EYVL L 156, 29.6.2000, s. 27. (5) EYVL L 328, 23.12.2000, s. 2.